รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ลงพื้นที่สุราษฎร์ธานีติดตามสถานการณ์น้ำ พร้อมแผนการรับมืออุทกภัยในพื้นที่
วันจันทร์ที่ 17 ตุลาคม 2565
รองนายกฯ พล.อ.ประวิตร ลงพื้นที่สุราษฎร์ธานีติดตามสถานการณ์น้ํา พร้อมแผนการรับมืออุทกภัยในพื้นที่
รองนายกฯ พล.อ.ประวิตร ลงพื้นที่สุราษฎร์ธานีติดตามสถานการณ์น้ํา พร้อมแผนการรับมืออุทกภัยในพื้นที่
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (17 ตุลาคม 2565) เวลา 9.30 น. พลเอก ประวิตร วงษ์สุวรรณ รองนายกรัฐมนตรี พร้อมด้วยนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เดินทางลงพื้นที่จังหวัดสุราษฎร์ธานี ติดตามสถานการณ์น้ําและแผนงานด้านทรัพยากรน้ํา จากสํานักงานทรัพยากรน้ําแห่งชาติ และแผนการดําเนินงานโครงการแก้มลิงสระบัว (อ่างเก็บน้ําทุ่งกระจูด) ของกรมชลประทาน รวมถึงกรมโยธาธิการและผังเมือง นําเสนอแผนการดําเนินงานโครงการก่อสร้างระบบป้องกันน้ําท่วมพื้นที่ชุมชนเมืองสุราษฎร์ธานี และเตรียมรับมือสถานการณ์อุทกภัยในพื้นที่ พร้อมรับฟังรายงานสถานการณ์ปาล์มน้ํามันในประเทศ
เมื่อรองนายกรัฐมนตรีเดินทางมาถึง ได้พบปะทักทายประชาชนและเกษตรกรผู้ปลูกปาล์มน้ํามัน โดยประชาชนได้บอกให้สู้ ๆ พร้อมชูป้ายข้อความให้กําลังใจ ทั้งนี้ มีเกษตรกรบางส่วนได้ขอให้รองนายกรัฐมนตรีช่วยแก้ไขปัญหาที่ดินทํากิน โดยรองนายกรัฐมนตรียืนยันรัฐบาลได้ดําเนินการแก้ไขปัญหามาอย่างต่อเนื่อง พร้อมให้คําเชื่อมั่น ว่าจะเร่งดําเนินการแก้ไขปัญหาที่ดินจังหวัดสุราษฎร์ธานีให้โดยด่วน ซึ่งสร้างความพึงพอใจให้กับเกษตรกร ต่างกล่าวขอบคุณรองนายกรัฐมนตรีอย่างพร้อมเพรียง พร้อมขอจับมือรองนายกรัฐมนตรีอย่างใกล้ชิด จากนั้น รองนายกรัฐมนตรีได้รับฟังบรรยายสรุปสถานการณ์ภาพรวมในพื้นที่จังหวัดสุราษฎร์ธานี แผนงานด้านน้ํา การเตรียมรับมือสถานการณ์น้ํา รวมถึงการนําเสนอสถานการณ์ปาล์มน้ํามันในประเทศ ณ ห้องประชุมเมืองคนดี ชั้น 5 ศาลากลางจังหวัดสุราษฎร์ธานี
ภายหลังรับฟังบรรยายสรุป รองนายกรัฐมนตรีกล่าวขอบคุณทุกภาคส่วนที่ร่วมกันทํางานอย่างต่อเนื่องเพื่อช่วยเหลือแก้ไขปัญหาให้กับประชาชน พร้อมมอบหมายให้ผู้ว่าราชการจังหวัดขับเคลื่อนการทํางานของหน่วยราชการในจังหวัดให้มีความเข้มแข็งมากยิ่งขึ้น ในส่วนสถานการณ์น้ํา รัฐบาลได้ติดตามอย่างใกล้ชิด ซึ่งคาดว่าพื้นที่ภาคใต้จะได้รับผลกระทบจากน้ําท่วมรวมถึงปริมาณน้ําที่จะไหลลงมา ขอให้ทุกหน่วยงานบูรณาการวางแผนรับมือตาม 13 มาตรการอย่างเคร่งครัด พร้อมวางแผนกักเก็บน้ําไว้ใช้ในฤดูแล้งด้วย รวมถึงให้เร่งสํารวจจุดเสี่ยงน้ําท่วมขังต่าง ๆ และทําลายกําจัดสิ่งกีดขวางทางน้ํา เปิดทางน้ําให้ไหลลงสู่ทะเลต่อไป
รองนายกรัฐมนตรีกําชับเรื่องการแจ้งเตือนประชาสัมพันธ์ ต้องสร้างการรับรู้ให้ประชาชนเข้าถึงรับทราบสถานการณ์ทุกเหตุการณ์ไม่ว่าจะน้ําท่วม หรือน้ําแล้ง ต้องให้ประชาชนเตรียมรับมือสถานการณ์ ส่วนเรื่องราคาปาล์มน้ํามัน รองนายกรัฐมนตรียืนยันรัฐบาลพยายามอย่างเต็มที่ที่จะทําให้ราคาสูงขึ้น ตั้งแต่รัฐบาลเข้ามาบริหารงาน ราคาปาล์มน้ํามันขยับสูงขึ้นเรื่อย ๆ เฉลี่ยไม่ต่ํากว่ากิโลกรัมละ 4 บาท ตั้งแต่ปี 62 เป็นต้นมาจนถึงปัจจุบัน ขอให้พ่อค้าคนกลางสร้างความเป็นธรรมต่อเกษตรกร อย่ามุ่งหวังแต่กําไร พ่อค้าอยู่ได้เกษตรกรต้องอยู่ได้
รองนายกรัฐมนตรีเน้นย้ําให้ข้าราชการทํางานโดยยึดผลประโยชน์ของประชาชนเป็นหลัก ต้องช่วยเหลือประชาชนให้มีคุณภาพชีวิตที่ดีขึ้น เพราะประชาชนเป็นหลักสําคัญในการพัฒนาประเทศให้เกิดความยั่งยืน จากนั้น ช่วงบ่าย รองนายกรัฐมนตรีจะลงพื้นที่ติดตามโครงการก่อสร้างระบบป้องกันน้ําท่วมพื้นที่ชุมชนเมืองสุราษฎร์ธานี และติดตามโครงการแก้มลิงสระบัว (อ่างเก็บน้ําทุ่งกระจุด) ต.ท่าสะท้อน อ.พุนพิน และพบปะประชาชนก่อนเดินทางกลับกรุงเทพมหานคร.